Page:Peter Pickup and Tammie Treddles, or, The new patent thief catcher (2).pdf/7

 7 he fixt the wires throo a sma' hole in the wa', an' con- nected them to a brass pan, an' placed it ootside o' the door, an' keepet the battery working at full poor. In the coorse o' the day, Peter happent to come doon the street, an when he got fornent Tammie's shop he made a full stop, an his een fairly glisten't as he got a glint o' the pan. Watching his opportunity, he slips doon the pavement, and just as he was passin' the pan, he loota doon to pick it up, when, gude keep us a the day! the pan stuck to his han. Noo, Peter being in a hurry to get awa, plays clutch wi the ither han, when, losh keep us ! that ane stuck fast tae. Here was a pretty pickle ta be into. He wriggled and twisted aboot, like a leevin eel in a frying pan, an screwed his face into a sort o' shapes, bit he durstna cry oot for fear o' being catcht. “Cha, cha, cha," he keepet gaun on, till at last it brocht him to his knees, an cha'in' awa wi' horrible girn, he at last spoke out, no being able ta stan the twisting o' his nerves ony langer. "Oh! Ah! Oh!” he roart oot. This brocht Tammie to the door, an as he lucket at Peter, he cried, "O ho! I see wha’s the thief noo; what are ye makin' sic a din aboot? Is't owre warm for ye." "Lowse me, lowse me, for gudeness sake,” cries Peter, "I was jist pitten a preen in a wee hole in the pan; oh, lowse me, luck sharp." "A preen!” says Tammie, as he stood lauchin at Peter's twists and capers, "a preen! oh! then, you mun hae gotten a haud o' the sharp end, and the neb has run into your fingers, for yer makin' din cheuch.”